CELEX: 62012CA0383
Language: el
Date: 2013-11-14 00:00:00
Title: Υπόθεση C-383/12 P: Απόφαση του Δικαστηρίου (πέμπτο τμήμα) της 14ης Νοεμβρίου 2013 — Environmental Manufacturing LLP κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Société Elmar Wolf [Αίτηση αναιρέσεως — Κοινοτικό σήμα — Διαδικασία ανακοπής — Εικονιστικό σήμα που απεικονίζει κεφαλή λύκου — Ανακοπή του δικαιούχου διεθνών και εθνικών εικονιστικών σημάτων που περιέχουν τα λεκτικά στοιχεία «WOLF Jardin» και «Outils WOLF» — Σχετικοί λόγοι απαραδέκτου — Προσβολή του διακριτικού χαρακτήρα του προγενέστερου σήματος — Κανονισμός (ΕΚ) 207/2009 — Άρθρο 8, παράγραφος 5 — Μεταβολή της οικονομικής συμπεριφοράς του μέσου καταναλωτή — Βάρος αποδείξεως]

11.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/11
            
         Απόφαση του Δικαστηρίου (πέμπτο τμήμα) της 14ης Νοεμβρίου 2013 — Environmental Manufacturing LLP κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Société Elmar Wolf
   (Υπόθεση C-383/12 P) (1)
   
   (Αίτηση αναιρέσεως - Κοινοτικό σήμα - Διαδικασία ανακοπής - Εικονιστικό σήμα που απεικονίζει κεφαλή λύκου - Ανακοπή του δικαιούχου διεθνών και εθνικών εικονιστικών σημάτων που περιέχουν τα λεκτικά στοιχεία «WOLF Jardin» και «Outils WOLF» - Σχετικοί λόγοι απαραδέκτου - Προσβολή του διακριτικού χαρακτήρα του προγενέστερου σήματος - Κανονισμός (ΕΚ) 207/2009 - Άρθρο 8, παράγραφος 5 - Μεταβολή της οικονομικής συμπεριφοράς του μέσου καταναλωτή - Βάρος αποδείξεως)
   2014/C 9/16
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Environmental Manufacturing LLP (εκπρόσωποι: M. Atkins, solicitor, K. Shadbolt, advocate, S. Malynicz, barrister)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral) Société Elmar Wolf
   
      Αντικείμενο
   
   Αναίρεση κατά της αποφάσεως του Γενικού Δικαστηρίου (τέταρτο τμήμα) της 22ας Μαΐου 2012, T-570/10, Environmental Manufacturing κατά ΓΕΕΑ — Wolf, με την οποία το Γενικό Δικαστήριο απέρριψε προσφυγή ακυρώσεως που είχε ασκήσει ο αιτών την καταχώριση του εικονιστικού σήματος που απεικονίζει την κεφαλή λύκου, για προϊόντα της κλάσεως 7, κατά της αποφάσεως R 425/2010-2 του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 6ης Οκτωβρίου 2010, περί ακυρώσεως της αποφάσεως του τμήματος ανακοπών, η οποία απορρίπτει την ανακοπή που άσκησε ο δικαιούχος των διεθνών και εθνικών εικονιστικών σημάτων που περιέχουν τα λεκτικά στοιχεία «WOLF Jardin» και «Outils WOLF», για προϊόντα των κλάσεων 1, 5, 7, 8, 12, 13 και 31 — Ερμηνεία του άρθρου 8, παράγραφος 5, του κανονισμού (ΕΚ) 207/2009 — Σχετικοί λόγοι απαραδέκτου — Προσβολή του διακριτικού χαρακτήρα ή της φήμης του προγενέστερου σήματος
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Γενικού Δικαστηρίου της Ευρωπαϊκής Ένωσης της 22ας Μαΐου 2012, T-570/10, Environmental Manufacturing κατά ΓΕΕΑ — Wolf (Απεικόνιση κεφαλής λύκου).
            
         
               2)
            
            
               Αναπέμπει την υπόθεση στο Γενικό Δικαστήριο της Ευρωπαϊκής Ένωσης.
            
         
               3)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 331 της 27.10.2012.